6. ΝΟΜΟΘΕΤ. ΔΙΑΤΑΓΜΑ υπ’ αριθ. 88 της 31 Αυγ./6 Σεπτ. 1946 (ΦΕΚ Α΄ 266) Περί κυρώσεως και συμπληρώσεως του από 8/11 Μαΐου 1946 Ν.Δ/τος «περί καταργήσεως του άρθρ. 24 του υπ’ αριθ. 972/46 Α.Νόμου «περί συμπληρώσεως και τροποποιήσεως ενίων διατάξεων περί ιδρύσεως και επιθεωρήσεως φαρμακείων». Άρθρ.1ον.–Κυρούται το από 8/11 Μαΐου 1946 Ν.Δ/μα «περί καταργήσεως του άρθρ. 24 του υπ’ αριθ. 972/46 Α.Νόμου περί συμπληρώσεως και τροποποιήσεως ενίων διατάξεων περί ιδρύσεως και επιθεωρήσεως φαρμακείων δημοσιευθέν εις το υπ’ αριθ. 155 Φ.Ε.Κ. Τεύχος Α΄ έχον ούτω: Άρθρον μόνον.–Το άρθρ. 24 του υπ’ αριθ. 972/1946 Α.Νόμου «περί συμπληρώσεως και τροποποιήσεως ενίων διατάξεων περί ιδρύσεως και επιθεωρήσεως φαρμακείων» καταργείται αφ’ ης ίσχυσεν. Η χορηγηθείσα δυνάμει του άρθρ. 9 του 381/1945 Α.Νόμου προθεσμία προς εκποίησιν φαρμακευτικού υλικού παρατείνεται δι’ απάσας τας δυνάμει του άρθρ. 9 του υπ’ αριθ. 381/1945 Α.Νόμου καταργηθείσας φαρμακαποθήκας μέχρι τέλους Ιουλ. 1946. Σελ. 754 Κατ’ εξαίρεσιν της προηγουμένης παραγράφου φαρμακαποθήκαι ιδρυθείσαι εις πόλεις κάτω των είκοσι χιλιάδων κατοίκων δυνάμει της καταργουμένης διατάξεως του άρθρ. 24 του Α.Ν. 972/46 επ’ ονόματι ιδιωτών ασχολουμένων συνεχώς από τεσσαρακονταετίας με το εμπόριον των φαρμάκων διατηρούνται. Το παρόν Ν.Δ/μα υποβληθήσεται προς κύρωσιν εις την μέλλουσαν να συνέλθη Βουλήν. Άρθρ.2ον.–(Προστίθεται τρίτη παράγραφος εις το άρθρ. 16 του Νόμ. 5607/32). Άρθρ.3ον.–(Προστίθεται παράγραφος εις το άρθρ. 1 του Α.Ν. 751/37). Άρθρ.4ον.–(Προστίθεται εδάφιον εις το άρθρ. 1 του Α.Ν. 972/46). Άρθρ.5ον. – (Κατηργήθη υπό του άρθρ. 14 του Ν.Δ. 171/1946). 